recursal/SuperWikiNEXT-32B huggingface dataset:
|  |  |
| --- | --- |
|  | **Cave: notitiae huius paginae nec praescriptiones nec consilia medica sunt.** |

| Arteriosclerosis |
| --- |
| Cognitores |
| *Disciplina medica* | Pathologia |
| Rationes pathologicae |
| Arteriosclerosis |
| Macula intravasalis cum cholesterolo |
| *Pathologia* | genetica;Hypertensio arterialisFumatio |
| *Symptomata* | Fatigatio repens, confusio |
| *Therapia* | Defensio periculorum |

**Arteriosclerosis** *sensu stricto* crassitudo parietis arteriae et durities cum flexibilitate eius reducta significat. Imprimis *tunica intima* arteriarum affecta est. Saepe vulgo, sensu lato, notione *atherosclerose* confunditur. *Atherosclerosis* *forma tarda*, progressiva, arteriosclerosis *angustiam voluminis vasis* atheromate causa describit. 

Et arteriosclerosis et atherosclerosis sunt causae primaria morbi arteriarum coronariarum. Hac et aliis de causis in nationibus quaestuosa industria provectissimis et arteriosclerosis et atherosclerosis affinem *dimidii* hominum *mortium* est. At adhuc non solum magnum cholesterolum, fumatio et hypertensio arterialis periculum initii arteriosclerosis, sed etiam multae factores geneticae investigatae sunt. Videtur, ut initio inflammatio progressum morbi praeparet.

Notae
-----

1. ↑  Mayerl C. Lukasser M. Sedivy R. Niederegger H. Seiler R. Wick G. (Iul 2006). "Atherosclerosis research from past to present--on the track of two pathologists with opposing views, Carl von Rokitansky and Rudolf Virchow". *Virchows Archive* **449** (1): 96-103

Nexus interni
-------------

* Apoplexia cerebri
* Arteriae coronariae
* Infarctus cordis
* Vas sanguineum

Nexus externi
-------------

* *Dorland's Medical Dictionary cum definitio arteriosclerosis **(Anglice)***
* *NIH* de atherosclerose **(Anglice)**
---

**Plantae** — Angiospermae

Eudicotyledones   
Asteridae   
Ordo : Gentianales   
Familia : Apocynaceae   
Genus : *Cerbera*   
Species : *Cerbera manghas*   
L.  
   

***Cerbera manghas*** est parva arbor sempervirens litoralisque ad 12 metra alta, foliis nitidis, atroviridibus, alternis, ovoideis; floribus fragrantibus, corolla alba, tubulari, quinquelobata, circiter tres ad quinque centimetra lata, fauce rosea ad rubram; quinque staminibus, ovario superiori; fructibus ovatis, quinque ad decem centimetra longis, qui maturescentes rubescunt.

Distributio
-----------

*Cerbera manghas* distributionem geographicam ab Insulis Seisellensibus in Oceano Indico ad Polynesiam Francicam in Oceano Pacifico habet. Litoralibus favet habitationibus, saepe in silvis mangalis congregata. Arbor in Havaios aliosque locos tropicos ut ornamentum introducta est.

Venenum
-------

Folia fructusque cerberinum, valens cordi glycosidum continent, quod ab hominibus ingestum est venenosissimum. Homines antiqui suco arboris ad animalia venanda usi sunt. In Insulis Marchionis, homines fructum edere ut sibi mortem consciscerent habentur.

Mythologia
----------

Propter semina venenosa, nomen generis de *Cerbero* deducitur, in mythologia Graeca nomine monstri, immanis trium capitum canis. In Madagascaria, semina ad homines regios venenandos adhibita sunt.

Nomina in variis linguis
------------------------

* Indonesica, Malaica, Sundana: *bintaro*
* Madagascaria: *samanta, tangena, tanguin*
* Samoa: *leva*
* Tonga: *toto*
* Viti: *vasa*

Bibliographia
-------------


|  |  |
| --- | --- |
|  | **Vicimedia Communia** plura habent quae ad **Cerberam manghas** spectant. |

* Whistler, W. Arthur. 1996. *Samoan Herbal Medicine.* Honolulu: Isla Botanica. ISBN 0-9645426-2-5.
Auctricis photographema, 1845
Castellum in quo nata est Droste-Hülshoff
**Annetta / Annette von Droste-Hülshoff**, vere: *Anna Elisabeth Freiin von Droste zu Hülshoff*, (nata die 10 Ianuarii 1797 in Castello Hülshoff apud Monasterium, mortua die 24 Maii 1848 in Meersburg) erat Germanica scriptrix illustrissima.

Vita
----

Anno 1826 commigravit in domum Rüschhaus haud procul a Nienberge (quod hodie diribitorium quoddam Monasterii). Inter 1812-1819 linguas classicae, Francogallicam et historiam naturalem studiut et ei calcaria subdidit ad munus scriptricis accedendum iuris consultus et auctor Antonius Matthias Sprickmann. Itaque Droste-Hülshoff diversa litterarrum genera tentavit. Etiam relationem cum Adele et Johanna Schopenhauer (soror et mater Arthuri Schopenhauer) fuit. Post annum 1825 saepius in Rhenania versata praesertim Bonnam venit. Infelix amor erga multo iuniorem Levinum Schücking, quae incohaverat anno 1837 et durabat usque ad annum 1846, eam in tristitiam magnam inpulit. Anno 1846 in perpetuum ad ripas Lacus Bodamici transmigravit ubi una cum affini Iosepho von Laßberg habitabat.

Gravitas
--------

Pueritia in domo severe catholica transacta utique aliquid momenti creationibus litterariis habuit. Anno 1838 demum edita est primus liber praetitulatus *Gedichte*. In eo Droste-Hülshoff emolumentum religiosorum signorum in contextu anni ecclesiastici evolvit, sicut etiam in libro *Das geistliche Jahr* (post mortem, 1851, edito, sed iam anno 1820 incohato). Aspectus culpae, timoris, derelictionis Dei, gratiae hic miscentur et distemperantur. Altera in collectione, quae *Gedichte* vocatur (1844), sese praebet observatricem patriae mollissimam diligentissimamque realismo praevalente. 

Carmina epicolyrica de Westfalia inserenda sunt in pulcherrima Theodisco idiomate umquam scripta. Ibi etiam daemonica naturae pars describitur, quae observantibus sub signis revelatur. Quod optime percipi potest in opere *Heidebilder* (1841/42), cui interest fabula *Der Knabe im Moor*. Numerantur inter maximi ponderis libros poemata annis 1843/44 orta, e.g. *Mondesaufgang*, *Durchwachte Nacht* et *Im Grase* ("Süße Ruh’, süßer Taumel im Gras, / Von des Krautes Arom’ umhaucht, / Tiefe Flut, tief, tief trunkne Flut, / Wenn die Wolke am Azure verraucht"). 

Fabula titulo *Die Judenbuche* (1842), elucubratio psychologica de homicida, antecessit realismo. Non solum haud terminata epica poesis *Walter* (1818) in lucem prolata est sed complura alia infinita.

Fons
----

"Droste-Hülshoff, Annette Freiin von", apud: *Microsoft Encarta 2007 Enzyklopädie*, Microsoft Corporation, 2006 (DVD)

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Annetta von Droste-Hülshoff** spectant. |

* Fontes Vicipaed.
* Opera in interrete legibilia
* 

* Opera ab hoc homine vel de eo scripta apud Bibliothecam Nationalem Germanicam **(Theodisce)**
* Biographia in paginis feminis inclutissimis dedicatis
**Arthurus** vulgo *Artur* **Bormann** (natus anno 1903, mortuus die 1 Octobris 1986) Esperantici fautor et sociologus Germanicus fuit.

Actiones in Esperanticis
------------------------

Mox ei persuasum erat partes ab esperantistis agendas in scientia multo maiores esse debere. Quod a politica linguistica dependere constet. Tamen etiam pure de rebus linguisticis sine socialibus implicationibus tractavit. Unde interlinguistica ab eo fructus uberrimos carpere potuit, velut sociologia videlicet ipsa. Bormann operam multam navabat, ut politici et docti de quaestionibus lingusticis in conexu cum societate non solum attenti auscultarent sed etiam agere coepturi essent. 

Itaque periodicum praetitulatum *Interlingvistika informa servo* ex anno 1957 trans partem saeculi quartam moderatus est. Insuper non salariarius praefuit sodalitati Linguae internationalis cuidam, *Societo por Internacia Lingvo*. Ibi de novis scitu dignis motum Esperanticum indisciunctim atque comminus certionem facere solitus est. Arthurum Bormann impigentem indefesse et pro meliore comprehensione inter populos et pro pace in orbe terrarum pugnavisse constat. 

Nimirum filius Varnerius Bormann quoque esperantista entheus factus est. Isti viro autem mire oeconomica cum notionibus Esperanticis coniungere contigit.

Opera
-----

* *Grundzüge der Interlinguistik* (impressio nova specialis: "Sprachforum"; 1958)
* *Grundzüge der Interlinguistik* (Apud: Plansprachen. Beiträge zur Interlinguistik)
* *Memorandum über eine grundlegende Vereinfachung im internationalen Verkehr durch die Verwendung von zweisprachigen Dokumenten* (1950)
* *Nieder mit den Sprachenschranken! Der Weg zur Universalsprache* (impressio nova specialis "La ponto", 1950)
* *Das Weltsprachenproblem* (1948)

Nexus externi
-------------

* de Bormann in collectionibus linguarum arteficiarum Bibliothecae Nationalis Austriacae
Wikidata Ernestus Breit
Res apud Vicidata repertae:Ernestus Breit: imagoErnestus Breit: imago
*Nativitas*: 20 Augusti 1924; Lohe-Rickelshof  
*Obitus*: 22 Februarii 2013; Bonna  
*Patria*: Germania  

**Officium**

*Munus*: trade unionist, Postbeamter  
*Patronus*: Confederation of German Trade Unions
**Consociatio**

*Factio*: Factio socialis democratica Germaniae  

**Familia**

*Proles*: Ursula Sarrazin  

**Memoria**

*Laurae*: magna crux cum stella fasceaque insignis meriti Reipublicae Foederatae Germaniae  

**Ernestus Breit** (qui anno 1924, die vicesimo mensis Augusti Lohae et Ricardiani in vico Dithmarsiae natus est) ab anno 1982 ad annum 1990 foederi syndicali Germanico praefuit. Obiit die 22 Februarii 2013.

De vita et factis eius
----------------------

Ernestus Breit in schola artium realium eruditus anno 1941 ad cursum publicum accessit, ad quem post militiam et captivitatem anno 1946 revertit. Germania autem vixdum pacata in syndicatis operariorum restituendis versatus cum eis, qui in cursu publico gerendo occuparentur, se coniunxit. Ab illis itaque anno 1949 syndicatum operariorum cursus publici Germanicum conditum est.

Ab initio ergo Breit pro commodis operariorum desudandum esse ratus inter annos 1948 et 1956 in Holsatia consiliarius rebus operariorum curandis (vulgo *Betriebsrat*) creatus hoc eodem anno cum ad partes sociales democraticas sese applicavit tum Chilonii ad honorem consiliarii r.o.c. in administratione cursus publici summa ascendit. Quo munere strenue functus ab anno 1959 ad annum 1971 in ministerio cursus publici foederali princeps senatus consiliariorum r.o.c. fuit.

Quae cum ita essent, ab anno 1971 syndicato operariorum cursus publici Germanico praefuit, donec anno 1982 Henricum Oscarum Consobrinum secutus praeses totius foederis syndicalis Germanici factus est. Nec leve sibi onus imposuit syndicalistis Germanis eo tempore vehementer perturbatis, quod societas eorum Patria Nova nominata, quam ad domicilia aedificanda condiderant, a rectoribus suis improbis corrupta interiit.

Senex tandem anno 1990 honorem suum Henrico Guarnerio Magistro tradidit, ut otio cum dignitate fruatur. A syndicalistis Germanis adhuc magna afficitur reverentia.

Nexus externi
-------------

|  |  |
| --- | --- |
|  | **Lexica biographica:**  • Deutsche Biographie |
Pasta de althaea in rami spiculum super flamma assatur.
**Pasta de althaea** est bellarium quod hodie constat ex saccharo vel syrupo maizii, albumine, gelatino macerato, cummi arabico, simul solutis, et agitatis usque ad spongiosum spissitudinem. Versio autem translaticia extractum continebat radicis mugilagini althaeae in loco gelatini, mucilagine pro bechico adhibito.

Hodie pasta hibisci in forma cylindri mollis extruditur, dein in frusta secatur, et in amulo et saccharo confectionario convolvitur.

Pasta de althaea et holerivori
------------------------------

Pasta de althaea, ut nunc apud societates mercatorias fit, nullo pacto castimonialis est, neque holerivoris neque religiosioribus Iudaeis apta, nam gelatinum fere semper ex ossibus vel pelle animalium fit. Pro Iudaeis nommumquam pasta hibisici gelatino ex piscibus utitur, ita ut sit *pareve*: neque caro neque lac. Pro holorivoris cummi "vegitabile" adhiberi potest, sed pasta mollior neque elastica evenit. Pasta hibisci holerivoraria melius fit ex radice hibisci, albumine, saccharo cannae, et extracto vanillae.
Wikidata Ceregnanum
Res apud Vicidata repertae:Ceregnanum: insigneCeregnanum: insigne
*Civitas*: Italia  
*Locus*: 45°2′0″N 11°52′0″E  
*Numerus incolarum*: 3 552  
*Zona horaria*: UTC+1, UTC+2  
Situs interretialis  

**Gestio**

*Procuratio superior*: Provincia Rodigina  

**Geographia**

*Superficies*: 30.17 chiliometrum quadratum  
*Territoria finitima*: Hadria, Crispinum, Gabellum, Rodigium, Villa Ducis  

**Coniunctiones urbium**

*Urbes gemellae*: Seeheim-Jugenheim  

**Tabula aut despectus**

Ceregnanum: situsCeregnanum: situs
Ceregnanum
**Ceregnanum** (-i, *n.*) (alia nomina: *Cerenianum*) (Italiane: *Ceregnano*; Venetice: *Zernian*) est oppidum Italiae et municipium, in Regione Venetia, in Provincia Rodigiensi ac in Policino historica ac geographica terra, situm.

Insigne
-------

* Municipium Italiae*Municipium Italiae*

Geographia
----------

* Policinum (*terra*),

Nexus interni
-------------

* Venetia (*Regio*),
* Provincia Rodigiensis,
* Policinum (*terra*),
* Rodigium (*urbs*),
* Municipium Italiae.

Notae
-----

Nexus externi
-------------

* Situs publicus **(Italiane)**


|  |  |
| --- | --- |
|  | **Vicimedia Communia** plura habent quae ad **Ceregnanum** spectant. |

Pinacotheca
-----------

* Collocatio finium municipii in Provincia Rodigiensi.Collocatio finium municipii in Provincia Rodigiensi.
Wikidata Rama I (rex Siamensium)
Res apud Vicidata repertae:Rama I (rex Siamensium): imagoRama I (rex Siamensium): imago
*Nativitas*: 20 Martii 1737; Phra Nakhon Si Ayutthaya  
*Obitus*: 7 Septembris 1809; Bāncōcum  
*Patria*: Thailandia  

**Officium**

*Officium*: King of Thailand  
*Munus*: monarcha  

**Consociatio**

*Religio*: buddhismus
**Familia**

*Genitores*: Thongdee, Prince Father; Yok, Princess Mother  
*Coniunx*: Amarindra  
*Proles*: Maha Senanurak, Rama II, Kundhon Dibayavadi, Maha Sakdi Balaseb, Chimyai, Paramanuchitchinorot  
*Familia*: Chakri dynasty
**Memoria**

*Sepultura*: Thailandia  

**Insignia heraldica**

Rama I (rex Siamensium): insigneRama I (rex Siamensium): insigne
**Rama Tibodi** (nomine primordiali *Thong Duang*, postea **Chao Phraya Chakri** et a posterioribus **Rama I** nuncupatus; natus 1737; mortuus 1809) fuit a die 6 Aprilis 1782 rex Siamensis, primus ille familiae Chakri. Eo anno regem anteriorem Taksin, e regno a ministro Phraya Sanka eiectum, interfici iussit. Rama I novam urbem ad ruinam castelli Francorum Bancoq aedificavit, materiem e ruinis Aiuthiae extractam; ibi palatium et praesidium constituit nomine novo Krung Thep ('Caput regni caeleste') imposito.

Rama I uxores viginti et novem accepit; filias viginti et quinque, filios septemdecim genuit, inter quos:

* ex Amarindra (uxore principali, post mortem "regina" nuncupata)
	+ Ramam II patris successorem
	+ filiam (nomine ignoto) quam in matrimonium duxit rex anterior

Bibliographia
-------------

* Chula Chakrabongse, *Lords of Life: the paternal monarchy of Bangkok 1782-1932* (Londinii: Alvin Redman, 1960) pp. 70-116.
* Dhani Nivat princeps, "The Reconstruction of Rama I of the Chakri Dynasty" in *Journal of the Siam Society* vol. 43 no. 1 (1955).
* Dhani Nivat princeps, "The Age of King Rama I of the Chakri Dynasty" in *Journal of the Siam Society* vol. 46 no. 1 (1958).

Reges Siamensium (1782-)

|  |  |
| --- | --- |
|  |  |
| Rama I 1782 • Rama II 1809 • Rama III 1824 • Mongkut 1851 • Chulalongkorn 1868 • Vajiravudh 1910 • Prajadhipok 1925 • Ananda Mahidol 1935 • Bhumibol Adulyadej 1946 • Vajiralongkorn 2016
*Opus geopoliticum • Duces civitatum Asiaticarum hodiernarum**Capsae cognatae:* Primi ministri Thailandiae |
|  |
Wikidata Portus Gallorum
Res apud Vicidata repertae:Portus Gallorum: insignePortus Gallorum: insigne
*Civitas*: Hispania  
*Locus*: 43°19′10″N 3°1′10″W  
*Numerus incolarum*: 44 800  
*Zona horaria*: UTC+1  
Situs interretialis  
*Nomen officiale*: Portugalete
**Gestio**

*Praefectus*: Mikel Torres Lorenzo  
*Procuratio superior*: Greater Bilbao  

**Geographia**

*Superficies*: 3.21 chiliometrum quadratum  
*Territoria finitima*: Monasterium Sancti Georgii, Ortuella, Valle de Trápaga, Sestao, Lejona, Guecho  

**Portus Gallorum** (Hispanice et Vasconice: *Portugalete*) est urbs in Biscaia ad ripas Nervii fluminis. 48 205 incolarum sunt Portu Galorum. Condita est urbs anno 1322

Pons Portus Gallorum clarus est, quod primus ex ferro facto est.

Pons et rivum
-------------

Nervium et pons Portus Gallorum

Nexus interni
-------------

* Bilbaum
* Pons Biscaiae
* Baracaldo

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Portus Gallorum** spectant. |

Notae
-----

1. ↑  vide Hispanicam wikipediam
*Shio* ramen cum ovo salso, alga arefacta, et holis

  

**Ramen** (Iaponice 拉麺 sive ラーメン) est cibus Iaponicus qui collyrae e farina factae generis Sinici in iure carnis vel piscis cum soia vel *miso* consistit. Ramen condiri porcina secta, alga arefacta, *menma* (bambusa fermentata), et alliis solet.  Multa genera ramen sunt in regionibus Iaponiae, cum saporibus et condimentis variis.

Ramen emi et edi solet in popinis, sed quaedam genera, quale ramen praesens, ubilibet edi possunt.

Historia
--------

### Origo

Ramen translatio Iaponica Sinicarum collyrarum factarum e farina est.  Multae fabulae de originibus ramen sunt.  Latum sit e Sinis Iaponicam circa annum 1660 a Zhu Sun Shui, aut illatum a advenis Sinicis sit in saeculo undevicesimo.

Elementa
--------

### Collyrae

Collyrae ramen
Collyrae ramen solent fieri e farina, sale, aqua, et *kansui,* mixtura quae aqua cum natrio carbonato kalioque carbonato est. *Kansui* ramen firmum flavumque facit, quod ramen ab *yakisoba* et *udon,* aliis collyrarum generibus, distinguit.

### Ius

Ramen ius fieri e carne vel holis potest.  Ossa vaccae vel suis, bulbi, fungi, et alia condimenta imponi possunt.

### Sapores

Tria genera praecipua ramen sunt:

* ***Shoyu*** (soia) ramen habet ius clarum et fuscum, factum carne et soia.  Sapor eius salsus sed levis est.
* ***Shio*** (sal) ramen est vetustissimum omnium generum ramen. Habet ius clarum et flavum, factum carne galli, alga, et holis.  Si conditur ossibus suis, sapor eius levior est quam sapor iuris *tonkotsu.*
* ***Miso*** ramen iure denso et multo *miso* fit, ergo saporem fortem et abundantem habet. Novius est quam cetera.

### Condimenta

Ramen perfecto, condimenta quae imponi ramen possunt varia sunt.  Aliquae sunt:

* Porcina secta
* Allia
* Ovum salsum
* Alga arefacta
* Bambusa fermentata
* Maizum

Notae
-----

1. ↑  Solt, George. *Untold History of Ramen*. University of California Press, 2014. doi:10.1525/california/9780520277564.001.0001. ISBN 9780520277564.
2. ↑  Lu, Hunter. "The Illegal Ramen Vendors of Postwar Tokyo." *Atlas Obscura,* 24 Augusti 2018.
3. ↑  "Kansui Water." *Fine Cooking.* Accessum 31 Martii 2019.
4. ↑  Davis, Elizabeth. "Six Glorious Types of Ramen You Should Know." *Tastemade,* 12 Februarii 2016.

Bibliographia
-------------

* Orkin, Ivan (2013). *Ivan Ramen: Love, Obsession, and Recipes from Tokyo's Most Unlikely Noodle Joint*. Berkeley, Calif.: Ten Speed Press. ISBN 9781607744467. OCLC 852399997. Accessum 31 Martii 2019.

Nexus interni
-------------

* Collyra
* Ius
**Ramayanum** vel **Ramayana** (Sanscrite *Rāmāyaṇam*; scriptura devanagari रामायणं), in lingua Sanscrita composita, fons et repertorium mythologiae Hinduisticae, est carmen epicum vati Valmici adscriptum. Narrat originem dei Ramae expeditionemque eius ad insulam Taprobanam ut mulierem Sitam servet e daemone Ravana; insuper recelat traditiones cultus tam civilis quam religiosi. Hoc carmen, unum e longissimis litteraturae Sanscriticae, continet 24,000 "slocos", vel versus, in septem libris divisos, quorum primus *Balakanda* et septimus *Uttarakanda* serius additi sunt, sed de tempore redactionis auctores non consentiunt. Nomen *Rāmāyaṇa* dicit "iter Rami."

Enarratio
---------

Pugna Ramae Ravanaeque e pictura Siamensi
*Ramayana* enarrat originem et res gestas Ramae, Visnui septima incarnatio (avatara), regis et amatoris belli, una cum historia coniugis eius Sitae. Ramus, princeps haeres regni Kosalae, iniuste orbatus est iuris ad thronum et in exsilium Ayodhyae urbs capitis missus, ubi 14 annos remansit, cum muliere Sita et fratre Laksmane. Ibi Sita, a rege daemonum Ravana rapta, in insulam Lancam (vel Taprobanem) ducitur. Rama et Laksman cum Vanara et Hanuman foedus concludunt et pontem construunt ex India ad Lancam ducentem. Ravana occiso in urbe eius Ayodhya, Rama ut rex in urbem introducitur. Ut praescriptiones dharmae servasset Ramus Sitam reicit, de fidelitate dubitans. Ad puritatem probandam, Sita ignis periculum accipit et ex flammis salva exit.

Fortuna
-------

Unam legis e paginis de
Hinduismo
disserentibus

---


Scripturae

* Vedi
	+ Rigveda
	+ Yajurveda
	+ Samaveda
	+ Atharvaveda
* Upanishad
* Alii
	+ Bhagavadgita
	+ Ramayanum

Deva

* Trimurtis
	+ Brahma
	+ Sivus
	+ Visnu
* Krishna
* Rama
* Ganesus
* Arjunus
* Kali
* Lakṣmī

  

Hoc carmen ad thesaurum hereditarium educationemque publicam pertinet et Indorum et omnium populorum qui Hinduismo haerent; credunt enim *Ramayanum* non tantum describere, sed etiam praescribere, ope exempli Ramae et Sitae, rationes vitae meliorandae et perfectendae. Versiones exstant in multis linguis Indiae et Chersonesi Aureae.

Notae
-----

1. ↑  1829, Schlegel interprete, *Ramayana id est carmen epicum de Ramae rebus gestis, poetae antiquissimi Valmicis opus.* Bopp autem forma "Ramayanum" utitur, *Nalus* (1819) p. 201.

Nexus interni
-------------

* Mahabharatum
Wikidata Lucius Domitius Ahenobarbus (consul 94 a.C.n.)
Res apud Vicidata repertae:
*Nativitas*: 2. saeculum a.C.n.; Roma antiqua  
*Obitus*: 82 a.C.n.; Roma, unknown value  
*Patria*: Roma antiqua  

**Officium**

*Officium*: Praetor, Senator Romanus, consul  
*Munus*: politicus Romanus, miles Romanus  

**Familia**

*Genitores*: Gnaeus Domitius Ahenobarbus; unknown value  
*Coniunx*: unknown value  
*Proles*: Gnaeus Domitius  
*Familia*: Domitii Ahenobarbi
**Lucius Domitius Ahenobarbus** (natus saeculo 2 a.C.n. mortuus anno 82 a.C.n.) vir publicus Romanus fuit.

Gens
----

Pater eius Gnaeus Domitius Ahenobarbus anno 122 a.C.n. consul erat, frater maior Gnaeus anno 96.

Cursus honorum
--------------

Anno 97 a.C.n. praetor Siciliam provinciam administravit. Anno 94 una cum Gaio Coelio Caldo consulatum adeptus est. Anno 82 a.C.n. cum Syllani exercitus iam Urbi appropinquarent, quia de condicionibus pacis cogitabat, iussu Lucii Iunii Bruti Damasippi praetoris in limine Curiae Hostiliae necatus est.

Bibliographia
-------------

* Carolus-Ludovicus Elvers, "[I 7] D. Ahenobarbus L." in *Der Neue Pauly* vol. 3 (Stutgardiae: Metzler, 1997. ISBN 3-476-01473-8) col. 752.

Notae
-----

1. ↑  Velleius Paterculus, *Historia Romana* II 26,2; Orosius, *Historiae adversum paganos* V 20,4. Appianus BC I,403-404.

|  |  |  |
| --- | --- | --- |
| Antecessores: **Lucius Licinius Crassus et Quintus Mucius Scaevola**  |  **Consul** 94 a.C.n.cumGaio Coelio Caldo | Successores: **Gaius Valerius Flaccus et Marcus Herennius**  |
Annemarie Moser-Pröll, 2011
**Annemarie Moser-Pröll** (nata Annemarie Pröll die 27 Martii anno 1953 in Kleinarl, Salisburgum) est pristina nartatrix Austriaca. Inter annos 1970-1980 in omnibus competitoribus eminebat, sexies Calicem mundanum consecuta est, quinquies in certaminibus mundanis vicit et anno 1980 in Olympiis hiemalibus descensum ad victoriam attulit. Praeterea sexaginta duos victorias in cursibus Calicis mundani sibi paravit, qua in re non nisi triginta quinque annis post die 19 Ianuarii 2015 a Lindsey Vonn superata est.

Bibliographia
-------------

* Internationales Sportarchiv 46/1994 (Munzinger-Archiv)
* Österreichischer Skiverband (ed.): *Österreichische Skistars von A–Z.* Ablinger & Garber, Salinae in Aeni Valle 2008, ISBN 978-3-9502285-7-1, p. 284–285.
* Joachim Glaser: *Salzburger Sportler.* Pustet, Salisburgi-Monaci 2001, ISBN 3-7025-0426-5, p. 28–31.

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Annemarie Moser-Pröll** spectant. |

* Pagina interretialis Annemarie Moser-Pröll
Wikidata Lucius Fulvius Gavius Numisius Aemilianus
Res apud Vicidata repertae:
*Nativitas*: 1. millennium;   
*Patria*: Roma antiqua  

**Officium**

*Officium*: Senator Romanus, consul  
*Munus*: politicus  

**Familia**

*Genitores*: Lucius Fulvius Aemilianus;   

**Lucius Fulvius Gavius Numisius Aemilianus** (nescimus, quo anno natus mortuusve sit) senator Romanus tertio saeculo fuit.
Pater eius Lucius Fulvius Gavius Numisius Petronius Aemilianus anno 206 consul ordinarius erat, frater Fulvius Aemilianus consul anni 244. Ipse candidatus Caesaris quaestor et praetor, Alexandro Severo imperatore regnante *electus ad dilectum habendum per regionem Transpadanam* fuit. Inter annos 223 et 235 consul suffectus erat et anno 249 consulatum II ordinarium gessit. Praeterea pontifex erat.

Notae
-----

1. ↑  Der Neue Pauly, Stuttgardiae 1999 T. 4, c 707

|  |  |  |
| --- | --- | --- |
| Antecessores: **Imp. Caesar Marcus Iulius Philippus Augustus III et Marcus Iulius Severus Philippus Caesar**  |  **Consul** 249cumLucio Naevio Aquilino | Successores: **Imp. Caesar Gaius Messius Quintus Traianus Decius Augustus II et Vettius Gratus**  |
*Juglans major,* Morton Arboretum, acc. 614-47\*1

---

**Plantae** — Magnoliophyta

Classis : Magnoliopsida   
Ordo : Fagales   
Familia : Juglandaceae   
Genus : ***Juglans***   
L.  
   

Nuces *Juglantis regiae.*
***Juglans*** (nomen a Linnaeo anno 1753 statutum) est arboreum plantarum florentium genus, typus familiae Juglandacearum, fructus et ligni causa notissimum. Secundum Varronem, arbor suum nomen accepit ex verbis *Iovis glande* 'dei fructus', sed fortasse nomen re vera est *iug-glans,* ex *iu(n)go* et *glans,* 'iuncta nux' significans.

Species
-------

* *Juglans nigra*
* *Juglans regia*
* *Juglans sieboldiana*

Nexus interni
-------------

* Juglaninum
* Iuglans (nux)

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Juglans** spectant. |

|  |  |
| --- | --- |
|  | Vide **"Juglans"** apud **Vicispecies**. |

|  |  |
| --- | --- |
|  | **Situs scientifici:** Tropicos • Tela Botanica • GRIN • ITIS • NCBI • Biodiversity • Encyclopedia of Life • Plant Name Index • Fossilworks • Plantes d'Afrique • Flora of China • Flora of North America • USDA Plants Database |
Wikidata Rama II (rex Siamensium)
Res apud Vicidata repertae:Rama II (rex Siamensium): imagoRama II (rex Siamensium): imago
*Nativitas*: 24 Februarii 1768; Ratchaburi  
*Obitus*: 21 Iulii 1824; Bāncōcum  
*Patria*: Thailandia  

**Officium**

*Officium*: King of Thailand  
*Munus*: poëta, monarcha, Front Palace, crown prince, scriptor  

**Consociatio**

*Religio*: buddhismus
**Familia**

*Genitores*: Rama I; Amarindra  
*Coniunx*: Sri Suriyendra, Sri Sulalai, Princess Mother  
*Proles*: Mongkut, Nuam, Prince Wongsa Dhiraj Snid, Rama III, Pinklao  
*Familia*: Chakri dynasty
**Insignia heraldica**

Rama II (rex Siamensium): insigneRama II (rex Siamensium): insigne
Rama II
**Rama II** (nominibus anterioribus *Chim* et *Isarasunthorn*; natus 1768; mortuus 1824) fuit ab anno 1809 usque ad obitum rex Siamensis. Fuit filius ducis Chakri quem ex uxore Amarindra genuit; Chakri anno 1782 regnum Siamense nactus est. Patre mortuo Isarasunthorn ipse regnum recepit et anno 1810 matri titulum reginalem imposuit.

Uxores triginta et octo accepit; filios triginta et octo filiasque triginta et quinque genuit, inter quos:

* e principissa Boonrod germana sua:
	+ Mongkut rex futurus
	+ Chutamani
* e principissa quadam Vientianensi:
	+ Maha Mala, principum legatorumque proavus
* e Riem gubernatoris Nondaburi filia:
	+ Chesda Bodin, filius maior natu, rex futurus
* ex uxoribus aliis:
	+ Nuam, reginae Sirikit proavus
	+ Pramoj, virorum publicorum proavus

Bibliographia
-------------

* Chula Chakrabongse, *Lords of Life: the paternal monarchy of Bangkok 1782-1932* (Londinii: Alvin Redman, 1960) pp. 117-142.
* John Crawfurd, *A Journal of an Embassy from the Governor-General of India to the Courts of Siam and Cochin-China*. Londinii, 1828.

Reges Siamensium (1782-)

|  |  |
| --- | --- |
|  |  |
| Rama I 1782 • Rama II 1809 • Rama III 1824 • Mongkut 1851 • Chulalongkorn 1868 • Vajiravudh 1910 • Prajadhipok 1925 • Ananda Mahidol 1935 • Bhumibol Adulyadej 1946 • Vajiralongkorn 2016
*Opus geopoliticum • Duces civitatum Asiaticarum hodiernarum**Capsae cognatae:* Primi ministri Thailandiae |
|  |
**Quintus Servilius Caepio** (vel *Quintus*, natus circa annum 150 a.C.n.; obiit post annum 103 a.C.n.) fuit senator Romanus qui consulatum anno 106 a.C.n. gessit.

Gens
----

Pater eius Quintus Servilius Caepio anno 140 a.C.n. consul Romanus fuit, filius eiusdem nominis anno 90 a.C.n. proconsul in Bello Sociorum necatus est.

Cursus honorum
--------------

Servilius Caepio annis 129 - 126 a.C.n. legatus proconsulis Asiae fuit et anno 109 praetor in Hispania Ulteriore Lusitanos vicit et turrem instar Phari Alexandrini viam navigantibus ostendentem inter Baetis fluminis duo ostia erexit. Romae de eis triumphavit. Anno 106 una cum Gaio Atilio Serrano consul electus leges Gaii Sempronii Gracchi sustulit, quibus iudicia a senatoribus ad equites translata erant, atque nunc iudicia inter ambos ordines divisit vel omnino senatoribus reddidit. Anno 105 a.C.n. proconsul Galliae Narbonensis Tolosam urbem diripuit. "*Aurum Tolosanum*", quod nonnulli auctores a Posidonio reprehensi idem fuisse temere adfirmabant atque illud quod Celtae anno 271 a.C.n. ceperant, cum templum Apollinis Delphorum diriperent, in itinere ad urbem Massiliam evanuit. Mox Servilius una cum consule eius anni Gnaeo Mallio Maximo contra Cimbros pugnare debuit. Cum Servilius eum, ut hominem novum, contemneret milites suos in cladem apud Arausionem acceptam duxit. Itaque et imperium et senatoria dignitas ei dempta. Praeterea anno 104 a.C.n. propter *Aurum Tolosanum* raptum accusatus est atque in exilium Smyrnam fugit, ubi et mortuus est.

Bibliographia
-------------

* Karl-Ludwig Elvers, "Servilius [I 12]" in *Der Neue Pauly* vol. 11 (Stutgardiae: Metzler, 2001. ISBN 3-476-01481-9) col. .
* *Servilius 49).* In: *Paulys Realencyclopädie der classischen Altertumswissenschaft* (RE). Band II A,2, Stuttgart 1923, Sp. .

Notae
-----

1. ↑  Strabo III.1.9
2. ↑  Titus Livius, *Periochae* LXVI
3. ↑  Marcus Tullius Cicero, *de oratore* II 199-200; *Brutus* 161; 156
4. ↑  Strabo IV.1.13. In primis Timagenes qui ex sacrilegio velut maledictionem ortam esse demonstrare volebat atque ideo duas quoque filias Caepionis iam mortui prostitutas male perisse addebat.
5. ↑  Marcus Tullius Cicero, *pro Balbo* 28
6. ↑  Strabo IV.1.13.

|  |  |  |
| --- | --- | --- |
| Antecessores: **Lucius Cassius Longinus et Gaius Marius**  |  **Consul** 106 a.C.n.cumGaio Atilio Serrano | Successores: **Gnaeus Mallius Maximus et Publius Rutilius Rufus**  |
Wikidata Donaldus S. Davis
Res apud Vicidata repertae:Donaldus S. Davis: imagoDonaldus S. Davis: imago
*Nativitas*: 4 Augusti 1942; Aurora  
*Obitus*: 29 Iunii 2008; Gibsons  
*Patria*: Civitates Foederatae Americae  

**Officium**

*Munus*: actor, actor cinematographicus, actor televisificus, Sculptor, pictor, voice actor  
*Patronus*: University of British Columbia
**Donaldus Sinclair Davis** (vulgo *Don Sinclair Davis*), natus die 4 Augusti 1942 Aurorae, Missuriae, mortuus die 29 Iunii 2008, fuit actor, professor theatralis, artifex et olim centurio exercitus Civitatum Foederatarum. Alumnus est collegii civici Missuriae Meridio-occidentalis et universitatis Illinoesiae Meridianae apud Carbondale, ubi gradum doctoratus meruit; professor fuit in universitate Columbiae Britannicae. Inter eius personas notas ut actor est Georgius Hammond e *Stargate SG-1* et Garland Briggs e *Twin Peaks*.

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Donaldum S. Davis** spectant. |

* De Donaldo S. Davis in Indice Interretiali Pellicularum **(Anglice)**
**Quintus Volusius Saturninus** (nescimus, quando natus mortuusve sit) senator Romanus primo saeculo fuit. Pater eius Lucius Volusius Saturninus consul suffectus anni 3 et postea praefectus urbi erat. Ipse Quintus a Claudio inter patricios adlectus anno 56 consul ordinarius factus est. Eo anno pater grandaevus mortuus est et filius laudationem funebrem habuit. Quintus tribus collegiis sacerdotum interfuit: sodalibus Augustalibus, sodalibus Titiis, fratribus Arvalibus. Anno 61 legatus Augusti pro praetore Belgicae ad censum agendum cum Tito Sextio Africano, consule suffecto anni 59 et Marco Trebellio Maximo, consule suffecto anni 56 in Galliam missus est. Ibi de primo loco legationis iurgaverunt. Duos filios habuit Lucium Volusium Saturninum, consulem ordinarium anno 87 et Quintum Volusium Saturninum, consulem ordinarium anni 92.

Notae
-----

1. ↑  Tacitus, *Annales*, XIV 46
2. ↑  Der Neue Pauly, Stuttgardiae 1999, T. 12/2, c. 324

|  |  |  |
| --- | --- | --- |
| Antecessores: **Nero Claudius Caesar Augustus et Lucius Antistius Vetus**  |  **Consul** 56cumPublio Cornelio Lentulo Scipione | Successores: **Nero Claudius Caesar Augustus II et Lucius Calpurnius Piso**  |
Specimen parvum in machina ludi porticuum originali conditum.
***Donkey Kong*** (Iaponice: ドンキーコング, *Donkī Kongu*) est ludus porticuum a Nintendo Research & Development 1 divulgatus et a Nintendo editus. Ad multa systemata divulgatus est interdum machina ludi porticuum primigenia est. Iaponiae die 9 Iulii 1981 primum edendum curabatur. Primus ludus electronicus in ambis seriebus *Donkey Kong* et *Marius* est. In sua tempore, *Donkey Kong* est unus ludorum electronicorum superficiei ascensae maturorum. In fabula, Marius, aut primigenie Dominus Agitatoris Capsellae Pellicularis (Anglice *Mr. Video*) et deinde Vir Saltus (*Jumpman*) vocatus, mulierem salvare oportet nomine Paulina (*Pauline*), aut primigenie Domina (*Lady*) vocata, a gorilla giganti Donkey Kong. Marius superficiem ascensam aedificationalem ascendit Paulinam contingere interdum evadit Kong tunnae iactae et alterae res malevolentae.

*Donkey Kong* est unus ludorum electronicorum importantissimorum ab Aevo Aureo Ludorum Electronicorum Porticuum, et unus ludorum porticuum famosissimorum umquam. Plures copiae insolitae ab eo interreti etiam creati sunt.

Nexus externi
-------------

* *Donkey Kong* in arcade-museum.com **(Anglice)**
* *Donkey Kong* in arcade-history.com **(Anglice)**
***Heroes of Might and Magic*** (fere *Heroes potentiae magiaeque*, saepe breviter *HOMM*) est series ludorum computatralium de rebus phantasticis, pars maioris seriei *Might and Magic* (*MM*) appellatae, quam Ioannes Van Caneghem creavit cum societate sua New World Computing. Postea seriei ius dominii societas 3DO emit, nunc Ubisoft tenet. Ludus primus (*Heroes of Might and Magic: A Strategic Quest*) editus est anno 1995, et series etiamdum protrahitur. Ludi nonnulli etiam consolis lusoriis apti sunt. 

In HOMM maximam agunt partem heroes, qui exercitus mythicarum beluarum ducunt et in imaginario orbe terrarum pro factionibus suis bella gerunt.

De modo ludendi
---------------

Suscipit lusor quamvis factionum regendam illiusque ducit heroas, per quos exercitus moveri possunt. Pertinent heroes militesque non solum ad genus humanum, sed etiam ad genera nonnulla mythologica, in quibus sunt exempli gratia Alfi Daemonesque. Urbes quoque graves in ludo, ita ut captae victoriam expugnatori saepe conferant. In urbibus aedificia consurgunt, in quibus bellatores conscribuntur, machinae bellicae instruuntur et heroes arte magica erudiuntur. Urbes, heroes et ager omnis monstrantur in tabula geographica omnibus visibili, quae exercitibus dirigendis belloque gerendo prosit. Lusores alterni heroas movent urbibusque suis consulunt, et tempus spatio hebdomadum mensiumque ordinatur.

Index ludorum seriei
--------------------

Ludus *King's Bounty*, a New World Computing anno 1990 editus, praecursor horum ludorum habetur, etiamsi non est pars seriei. In *Heroes of Might and Magic V* et eum sequentibus multum scaenae fabulaeque ludi mutatum, cum primus sit ludus perfectus iure dominii societati Ubisoft vendito. 

* *Heroes of Might and Magic: A Strategic Quest* (1995)
* *Heroes of Might and Magic II: The Succession Wars* (1996)

* *The Price of Loyalty* (1997), complementum

* *Heroes of Might and Magic III: The Restoration of Erathia* (1999)

* *Armageddon's Blade* (1999), complementum
* *The Shadow of Death* (2000), complementum

*Heroes of Might and Magic IV* (2002)

* *The Gathering Storm* (2002), complementum
* *Winds of War* (2003), complementum

* *Heroes of Might and Magic V* (2006)

* *Hammers of Fate* (2006), complementum
* *Tribes of the East* (2007), complementum

* *Might and Magic: Heroes VI* (2011)

Nexus interni
-------------

* Litterae phantasticae

Nexus externi
-------------

* Situs interretalis officialis seriei *Might and Magic*
* *Heroes of Might and Magic* in interrete
**Ramadanus** sive **Ramadan** sive **Romadanus** (Arabice رمضان‎, *Ramaḍān*) est nonus mensis calendarii Islamici, a Musulmanis ieiunio observatus, ut primam revelationem Alcorani Mahometo factam celebrent. Unus habetur ex quinque religionis Islamicae columinibus. Mensis 29 aut 30 dies durat secundum conspectum lunae crescentis, sicut in pluribus hadithis praescribitur. Mense Ramadano Muslimi ab orto usque ad occidentem solem cibo, potione, tabaco, coituque abstinent.

Ramadanus solus est mensis qui in Alcorano commemoratur:

> Mensis Ramaḍān, in quo Qurʾān [caelo] demissus est ductui hominibus et claris indiciis ductús et discrimini [inter verum et falsum]. Itaque quisque inter vobis mensem testificatur, in eo ieiunet, et quisque est infirmus aut in itinere, tum numerum [aequum] dierum aliorum [ieiunet]. Deus enim vobis facilitatem et non aerumnam vult, sed ut numerum compleatis et Deum magnificetis qui vos duxit, et ut gratias agatis.
> 
>

Notae
-----

1. ↑  Antonius Fridericus Büsching, Magazin für die neue Historie und Geographie, tomus 17, Salinis Saxonicis, anno 1783 (pag. 59 apud *Google Books*).
2. ↑  **Romodan**: Robertus Ketenensis; **Rhomadan**: Ludovicus Marraci. Aliter **Ramazan**, **Ramadhan**, etc.
3. ↑  Vide genitivum *Romadani* in: Josephus Simonius Assemanus, Bibliotheca orientalis Clementino-Vaticana (pag. 620 apud *Google Books*).
4. ↑  *Alcoranus* 2.185. Hi versi a Vicipaediano conversi sunt.

Nexus internus
--------------

* ʻĪd al-Fiṭr

  

Menses Islamici: series paginarum brevium

|  |  |
| --- | --- |
|  | Islamus |
| Muhairamus · Sapharus · Rabia prior · Rabia posterior · Giumada prior · Giumada posterior · Ragiebus · Siabanus · Ramadanus · Sievalus · Dulchada · Dulhigia
*Islamus · Mensura temporis* |
|  |
**Quintus Valerius Q.f. Falto** (natus saeculo 3 a.C.n. mortuus post annum 239 a.C.n.) fuit vir publicus Romanus.

Familia
-------

Publius Valerius Q.f. Falto, consul anni 238 a.C.n. eius frater fuit.

Cursus honorum
--------------

Anno 242 a.C.n. praetor urbanus fuit et anno sequente proprätor in vicem consulis sauciati Gaii Lutatii C.f. Catuli classem Romanam in pugnam navalem duxit. Postquam e pugna victor abibit, tamen solus consul Lutatius triumphavit, sed Valerius et sibi triumphum postulabatur. Aulus Atilius A.f. Calatinus (consul anni 257 a.C.n. arbiter advocatus Lutatio imperio tum tenenti triumphum tribuit. Tamen die 6 Octobris 241 triumphavit. Anno 239 una cum Gaio Mamilio Q.f. Turrino ipse consul fuit.

Bibliographia
-------------

* Tassilo Schmitt, "Valerius [I 13]" in *Der Neue Pauly* vol. 12/1 (Stutgardiae: Metzler, 2002. ISBN 3-476-01482-7) col. 1093–1094.

Notae
-----

1. ↑  Valerius Maximus II 8,2; Zonaras VIII 17,1

|  |  |  |
| --- | --- | --- |
| Antecessores: **Gaius Claudius Ap.f. Centho et Marcus Sempronius C.f. Tuditanus**  |  **Consul** 239 a.C.n.cumGaio Mamilio Q.f. Turrino | Successores: **Tiberius Sempronius Ti.f. Gracchus et Publius Valerius Q.f. Falto**  |
*Vide etiam paginam discretivam:* Pompeius (nomen)

**Quintus Pompeius Sosius Falco** (quando natus mortuusve sit, nescimus) senator Romanus patricius secundo et tertio saeculo fuit. Pater Sosii Quintus Pompeius Senecio Sosius Priscus erat, qui anno 169 consul ordinarius creatus est. Sulpiciam Agrippinam in matrimonium duxit et ex ea Quintum Pompeium Falconem Sosium Priscum filium habuit, qui postea quaestor candidatus principis erat.   

Commodus imperator Sosium consulem ordinarium destinatum anno 192 necare in animo habuisse fertur. Cum Commodus imperator 31 Decembris 192 necatus esset, Sosius die sequenti - i.e. 1 Ianuarii 193 - consulatum ordinarium coepit. Consul Pertinacem imperatorem proclamatum recusavit et a Quinto Aemilio Laeto praefecto praetorio ad imperium invitatus purpuram negavit. Sed tamen Pertinax imperator eius vitae pepercit.

Notae
-----

1. ↑  Cassius Dio, LXXII 22,2
2. ↑  Der Neue Pauly, Stuttgardiae 1999, T. 11, c. 746

|  |  |  |
| --- | --- | --- |
| Antecessores: **Imp. Caesar Lucius Aelius Aurelius Commodus Augustus VII et Publius Helvius Pertinax II**  |  **Consul** 193cumGaio Iulio Erucio Claro Vibiano | Successores: **Imp. Caesare Lucio Septimio Severo Pertinace Augusto II et Imp. Caesar Decimus Clodius Septimius Albinus Augustus II**  |
**Quintus Publilius Q.f. Philo** (quando natus, quando mortuus sit, nescimus) vir publicus Romanus patricius quarti saeculi a.C.n. fuit.

Cursus honorum
--------------

Anno 352 a.C.n. Publilius cum aliis *quinquevir mensarum* erat, qui inopiam plebeiorum sublevarent et anno 341 praetor. Anno 339 primum consul electus est una cum Tiberio Aemilio Mamercino. Consules contra Latinos certaverunt, Publilius eos in campis Fenectantis vicit, Aemilius exercitum in Pedum duxit et oppidum obsedit. Cum autem audivit, collegae triumphus esse decretus, oppugnationem finivit et Romam revertebat. Senatus autem Publilium dictatorem nominavit. Fuit praetor primus plebeius anno 336 atque anno 332 censor electus est.

Anno 327 iterum consul electus est, nunc cum Lucio Cornelio Lentulo collega. Hoc anno senatus Palaepolitanis bellum indicavit, quod Publilius gessit. Palaepolis Samniten auxilio vocavit. Hoc bellum in fine anni compositum non erat. Itaque Publilius primus proconsul imperium diutius quam unum annum tenuit. Ad suffragia habenda Marcus Claudius C.f. Marcellus dictator nominatus est. 

Anno 320, post cladem apud Furculas Caudinas acceptam una cum Lucio Papirio Cursore collega. Ambo consul contra Samnites bellum perrexit. Iterum cum Cursore anno 315 consul IV electus est. Cum dictator Quintus Fabius M.f. Maximus Rullianus bellum Samnitum gereret, consules domi manserunt.

Nexus externus
--------------

* Biographia brevis in pagina imperiumromanum.org (lingua Theodisca scripta)

Notae
-----

1. ↑  Titus Livius, ab urbe condita, VII 21,6
2. ↑  op.cit. VIII 12
3. ↑  op. cit. VIII 22,8 seqq.
4. ↑  op.cit. IX 8 seqq.
5. ↑  op.cit. IX 22

|  |  |  |
| --- | --- | --- |
| Antecessores: **Titus Manlius L.f. Imperiosus Torquatus III et Publius Decius Q.f. Mus**  |  **Consul** 339 a.C.n.cumTiberio Aemilio Mamercino | Successores: **Lucius Furius Sp.f. Camillus et Gaius Maenius P.f.**  |


|  |  |  |
| --- | --- | --- |
| Antecessores: **Publius Plautius Proculus et Publius Cornelius Scapula**  |  **Consul** 327 a.C.n.cumLucio Cornelio Lentulo | Successores: **Gaius Poetelius C.f. Q.n. Libo Visolus et Lucius Papirius Cursor**  |


|  |  |  |
| --- | --- | --- |
| Antecessores: **Tiberius Veturius Calvinus II, Spurius Postumius Albinus (Caudinus) II**  |  **Consul** 320 a.C.n.cumLucio Papirio Cursore II | Successores: **Lucius Papirius Cursor III, Quintus Aulius Q.f. Cerretanus II**  |


|  |  |  |
| --- | --- | --- |
| Antecessores: **Spurius Nautius Sp.f. Rutilus et Marcus Popillius M.f. Laenas**  |  **Consul** 315 a.C.n.cumLucio Papirio Cursore III | Successores: **Marcus Poetelius M.f. Libo et Gaius Sulpicius Ser.f. Longus III**  |
**Quintus Servilius Structus Priscus** (nescimus, quando natus quandove mortuus sit) senator Romanus saeculi quinti a.C.n. erat.

Familia
-------

Pater Quinti verisimile Publius Servilius P.f. Priscus Structus consul anni 495 a.C.n. frater eius Spurius Servilius Priscus Structus, consul anni 476 a.C.n. erat.

Cursus honorum
--------------

Servilius anno 468 a.C.n. primo consul rei publicae Romanae patriciis solis eorumque clientis electus est. Sabinos, qui agrum Romanum populaverant et ad Portam Collinam processerant, persecutus est et magnam praedam adeptus est. Anno 466 iterum creatus est: Sed exercitus, quem in Aequos duxit, iam in agro Latino morbo affectus est et nihil efficit.

Notae
-----

1. ↑  Titus Livius, ab urbe condita, II 64,2-4
2. ↑  Titus Livius, ab urbe condita, III 2,1

|  |  |  |
| --- | --- | --- |
| Antecessores: **Titus Numicius Priscus et Aulus Verginius Tricostus Caeliomontanus**  |  **Consul** 468 a.C.n.cumTito Quinctio L.f. Capitolino Barbato II | Successores: **Tiberius Aemilius L.f. Mamercinus (Mamercus) II et Quintus Fabius M.f. Vibulanus**  |



|  |  |  |
| --- | --- | --- |
| Antecessores: **Tiberius Aemilius L.f. Mamercinus (Mamercus) II et Quintus Fabius M.f. Vibulanus**  |  **Consul** 466 a.C.n.cumSpurio Postumio A.f. Albo Regillensi | Successores: **Titus Quinctius L.f. Capitolinus Barbatus III et Quintus Fabius M.f. Vibulanus II**  |
-2 *Latinitas huius rei dubia est. Corrige si potes. Vide {{latinitas}}.*

Proton ex quarcis duobus sursum ("**u**p") et uno deorsum ("**d**own") compositus. Quarca eadem tria tribus item gluonibus haerentur.
**Quarcum** vel **quarcium** (Anglice *quark*) est particula elementaris fermionica, e qua omnis materia nuclearis fieri putatur. Quarca a Theoria Canonica particularum describuntur. Sunt sex quarcorum genera, vel sapores, quibus nomina quasi poetica data sunt. Nomina Anglica plerumque adhibentur.

Theoria quarcorum a physico Murray Gell-Mann proposita est, qui ob hoc inventum praemio Nobeliano physicae anno 1969 laureatus est.

Nomen particulae in mythistoria *Finnegans Wake* Iacobi Joyce ortum est.

Onus electricum
---------------

Omnia quarca sunt fermiona turbine 1/2, sed quarca inter se differunt tantum in massa quantum in eorum oneribus electricis. Quarca onus electricum modo tenent quod onus elementare electronis {\displaystyle e} fractioni correspondet: aut {\displaystyle \pm 1/3e} aut {\displaystyle \pm 2/3e}.

Natura quarcorum
----------------

| Signum | Nomen | Onus | Massa |
| --- | --- | --- | --- |
| Lat. | Ang. |
| Primum genus |
| *d* | deorsum | *down* | −1/3 | ~ 5 MeV/c² |
| *u* | sursum | *up* | +2/3 | ~ 3 MeV/c² |
| Secundum genus |
| *s* | mirum | *strange* | −1/3 | 95 ± 25 MeV/c² |
| *c* | lepor | *charm* | +2/3 | 1,8 GeV/c² |
| Tertium genus |
| *b* | imum | *bottom* | −1/3 | 4,5 GeV/c² |
| *t* | summum | *top* | +2/3 | 171 GeV/c² |

Quarca in tribus generibus consistere putantur. In genere quarcum cum onus +2/3 est et alterum onus −1/3 habet. Quarca omni interactioni intersunt. Interactiones valentes colorem quarci mutare possunt, sed interactiones infirmae hunc non mutant. Interactiones infirmae aromata quarci mutare possunt.

Unum quarcum avolare non potest, nam interactio valens additum quarcum creat. Haec proprietas *arsus* et *coersus* appellatur.

Nexus interni
-------------

* Baryon
* Neutrinum
* Physica particularum minimarum
* Quarconium

Notae
-----

1. ↑  Bobik, Joseph (15 Martii 1998). Aquinas on Matter and Form and the Elements. Notre Dame Indianae: University of Notre Dame Press. p. 147. ISBN 0268020000
2. ↑  Christian Helfer (1991) *Lexicon Auxiliare.* Dritte, sehr verbesserte Auflage. Saarbrücken: Societas Latina.
3. ↑  James Joyce (1982) [1939]. *Finnegans Wake* (Penguin Books), 383.

Nexus externi
-------------

* Experimentalis informatio de quarcis Particle Data Group

Particulae elementariae

|  |  |
| --- | --- |
| Fermiones: | Quarcia · Leptones |
| Leptones: | Electrones · Myones · Tauones · Neutrina |
| Bosones gauge: | Photones · Gluones · bosona W+, W- et Z0 · boson Higgsianum |
| Hypotheticae: | Graviton · Tachyon |
| Particulae compositae: |  |
| Hadrones: | Baryones · Mesones |
| Baryones: | Protones · Neutrones · Hyperones |
| Mesones: | Piones · Kaones |